b'\n_START_ARTICLE_\nMagnezijev prah\n_START_SECTION_\nSestava s podatki o nevarnih sestavinah\n_START_PARAGRAPH_\nPri gorenju magnezija s kisikom ali zrakom pa nastane Mg0 magnezijev oksid (prah), bele barve, ki pa ima druga\xc4\x8dne kemijske lastnosti kot magnezij. Ob\xc4\x8dutno ve\xc4\x8dje ima vreli\xc5\xa1\xc4\x8de 3600 \xe2\x81\xb0c, atomsko maso 40,3044 g/mol in tali\xc5\xa1\xc4\x8de 2800 \xe2\x81\xb0c. Pri gorenju mora biti vsota naboja enaka ni\xc4\x8d, to pomeni, da se mora z enim magnezijevim ionom povezati en oksidni ion, zato je formula magnezijevega oksida Mg0._NEWLINE_Mg\xc2\xb2\xe2\x81\xba + O\xc2\xb2\xe2\x81\xbb = MgO._NEWLINE_Primer pridobivanja magnezijevega prahu: kos magnezijevega traku pri\xc5\xbegemo s plinskim gorilnikom. Gore\xc4\x8d magnezijev trak dr\xc5\xbeimo nad kerami\xc4\x8dno plo\xc5\xa1\xc4\x8do. Magnezij gori z bles\xc4\x8de\xc4\x8do svetlobo nastane bel prah. Gorenje magnezija je snovna in energijska sprememba. Snovna zato, ker nastane magnezijev oksid (bel prah). Energijski pa zato, ker se spro\xc5\xa1\xc4\x8data svetloba in toplota._NEWLINE_Ob delu z magnezijevem prhom se ga spro\xc5\xa1a v prostor cca 4mg/m\xc2\xb3.\n_START_SECTION_\nUgotovitve o nevarnih lastnostih\n_START_PARAGRAPH_\nVdihavanje magnezijevega prahu oziroma hlapov lahko razdra\xc5\xbei dihalno verigo. Kot simptomi se lahko pojavijo ka\xc5\xa1elj, bole\xc4\x8dina v prsih ter vro\xc4\x8dina. Ko\xc5\xa1\xc4\x8dki magnezija, ki se za\xc5\xberejo v ko\xc5\xbeo, lahko povzro\xc4\x8dijo izpu\xc5\xa1\xc4\x8daje, stopljen magnezij pa hude opekline. Pri gorenju proizvaja \xc5\xbeare\xc4\x8do belo svetlobo. Gledanje lahko povro\xc4\x8di okvaro o\xc4\x8di. Hlapi povzro\xc4\x8dajo zaspanost in omotnico. V primeru omotnice, obvezno dovajanje sve\xc5\xbeega zraka, v primeru te\xc5\xbeav pa obvezen obisk zdravnika. Ob primeru da gre \xc5\xbee za ve\xc4\x8djo zastrupitev in da po\xc5\xa1kodovanec ne diha, obvezno nuditi umetno dihanje.Pri nose\xc4\x8dnicah pa lahko ob izpostavljenosti magnezijevemu prahu, ta skodi \xc5\xa1e nerojenemu otroku.\n_START_SECTION_\nUkrepi za prvo pomo\xc4\x8d\n_START_PARAGRAPH_\nV primeru vdihavanja hlapov magnezija, se pomaknite stran, na mesto, kjer boste vdihavali sve\xc5\xbe zrak. \xc4\x8ce pride do kakr\xc5\xa1nihkoli problemov z dihanjem, takoj poi\xc5\xa1\xc4\x8dite medicinsko pomo\xc4\x8d._NEWLINE_Pri zau\xc5\xbeitju magnezija se ne siliti k bljuvanju. Zau\xc5\xbeijte veliko koli\xc4\x8dino vode. Pazite, da z usti ne pridete v stik z drugo osebo._NEWLINE_\xc4\x8ce pride magnezij v velikih koli\xc4\x8dinah v stik s ko\xc5\xbeo, odstranite vsa oku\xc5\xbeena obla\xc4\x8dila, ko\xc5\xbeo pa dobro sperite oziroma umijte z vodo in milom. \xc4\x8ce se dra\xc5\xbeenje ko\xc5\xbee nadaljuje, poi\xc5\xa1\xc4\x8dite medicinsko pomo\xc4\x8d._NEWLINE_V primeru stika z o\xc4\x8dmi le te sperite z veliko koli\xc4\x8dino vode. Spirajte vsaj 15 minut. Vsake toliko \xc4\x8dasa posku\xc5\xa1ajte dvigniti eno in drugo veko. \xc4\x8ce se dra\xc5\xbeenje nadaljuje, poi\xc5\xa1\xc4\x8dite medicinsko pomo\xc4\x8d.\n_START_SECTION_\nUkrepi ob po\xc5\xbearu\n_START_PARAGRAPH_\nTemperatura samov\xc5\xbeiga je pri 473 \xe1\xb5\x92C. \xc4\x8ce temperatura dose\xc5\xbee vrednost, kjer se magnezij pri\xc4\x8dne topiti, lahko pride do vnetja in posledi\xc4\x8dno do po\xc5\xbeara. \xc4\x8ce imamo v zraku zadostno koli\xc4\x8dino magnezijevega prahu, ter izpolnjene pogoje samov\xc5\xbeiga, lahko pride do eksplozije. Minimalna koli\xc4\x8dina, ki za to zadostuje je 0,030 gram/liter. Voda v kombinaciji z gore\xc4\x8dim magnezijem proizvede vodik in lahko povzro\xc4\x8di eksplozijo._NEWLINE_Magnezija se ne gasi z vodo. Najbolj u\xc4\x8dinkovito sredstvo za ga\xc5\xa1enje magnezija je prah. Gasilni aparat mora imeti oznako D. Kot gasilno sredstvo se lahko uporablja tudi suhi grafit, natrijev klorid v prahu, suhi pesek, cement, \xc4\x8de je le ta primerno hranjen in ni v trdem stanju. Magnezijev prah je potrebno gasiti z "D" prahom, ki ga po\xc4\x8dasi nana\xc5\xa1amo nad ogenj, da se ne preme\xc5\xa1a z magnezijevim prahom, ker bi v tem primeru zgorel. Za ga\xc5\xa1enje v obratih, kjer uporabljajo magnezijev prah, se name\xc5\xa1\xc4\x8dajo gasilni aparati na "D" prah, s posebnimi ustniki v obliki ro\xc4\x8dke od tu\xc5\xa1a. Prah skozi ustnik te\xc4\x8de zelo po\xc4\x8dasi in ga je mo\xc4\x8d dobesedno nalagati na gore\xc4\x8di prah.\n_START_SECTION_\nUkrepi ob nezgodnih izpustih\n_START_PARAGRAPH_\nOb izpustu je potrebno \xc4\x8dim prej umakniti izvor le tega. V kolikor gre za zaprt prostor, ga je potrebno dobro prezra\xc4\x8diti. Uporabljati je potrebno osebna varovalna za\xc5\xa1\xc4\x8ditna sredstva (o\xc4\x8dala, rokavice, dolge rokave in v kolikor gre za gore\xc4\x8d magnezij, tudi obleko odporno na vro\xc4\x8dino). Material, ki je u\xc5\xa1el nadzoru, je potrebno spraviti skupaj in ga primerno uskladi\xc5\xa1\xc4\x8diti v suh, pokrit, kovinski zabojnik oziroma kontejner, kjer bo ponovno na voljo za uporabo, ali pripravljen na odvoz. Pri zbiranju oziroma odstranitvi magnezijevega pragu, ne uporabljati vode, v kolikor pa prah pride v stik z vodo, je potrebno z njim ravnati zelo previdno. Lahko pride do generiranja vodika, kar lahko privede do po\xc5\xbeara oziroma eksplozije. Obmo\xc4\x8dje je potrebno evakuirati. Ob nevarnosti, da bi pri\xc5\xa1lo do onesna\xc5\xbeenosti okolja ali vodnih virov obvezno obvestiti za to pristojne slu\xc5\xbebe.\n_START_SECTION_\nRavnanje z nevarno snovjo/pripravkom in skladi\xc5\xa1\xc4\x8denje\n_START_PARAGRAPH_\nMagnezijev prah je potrebno hraniti v tesno zaprtem zabojniku. Mesto skladi\xc5\xa1\xc4\x8denja mora biti hladno, suho in dobro prezra\xc4\x8deno. Hraniti lo\xc4\x8deno od oksidacijskih sredstev, klora, broma, joda in od vseh predmetov ob katerih lahko pride do samov\xc5\xbeiga. Kajenje v obmo\xc4\x8dju skladi\xc5\xa1\xc4\x8denja je prepovedano. S praznim zabojnikom je potrebno ravnati previdno, kajti po vsej verjetnosti bo \xc5\xa1e vedno vseboval dolo\xc4\x8deno koli\xc4\x8dino prahu in tako \xc5\xa1e naprej predstavljal nevarnost. Za delo z magnezijevim prahom moramo imeti za\xc5\xa1\xc4\x8ditna sredstva kot so: za\xc5\xa1\xc4\x8dita dihal, za\xc5\xa1\xc4\x8ditna obleka in rokavice. Prostor kjer se pridobiva magnezijev prah mora biti doro zra\xc4\x8den in mora ustrezati vsem varstvenim predpisom.\n_START_SECTION_\nToksikolo\xc5\xa1ki podatki\n_START_PARAGRAPH_\nDra\xc5\xbei ko\xc5\xbeo, o\xc4\x8di in dihala. \xc4\x8ce se absorbira skozi ko\xc5\xbeo lahko vpliva na notranje organe, znaki so vidni na ko\xc5\xbei v obliki rde\xc4\x8dice. \xc4\x8ce ga absorbiramo skozi dihala pri vdihavanju povzro\xc4\x8da ka\xc5\xa1elj, kihanje, nahod, glavobol, bole\xc4\x8dino v prsih. \xc4\x8ce ga zau\xc5\xbeijemo povzro\xc4\x8da vnetje \xc5\xbeelodca, trebu\xc5\xa1no bole\xc4\x8dino, bruhanje, drisko. Potrebno takoj\xc5\xa1nje zau\xc5\xbeitje dveh kozarcev vode in pregled pri zdravniku.\n_START_SECTION_\nEkotoksikolo\xc5\xa1ki podatki\n_START_PARAGRAPH_\nJe \xc5\xa1kodljiv vodnim organizmom, \xc5\xbeivalim.'